Rikunarita-ORG/Wikinium huggingface dataset:
# Kim Jong-il

| Kim Jong-il |
| --- |
|  |
| Gebuertsnumm |
Юрий Ирсенович Ким |
| Gebuer |
16. Februar 1941 |
| Gestuerwen |
17. Dezember 2011 Pjöngjang |
| Doudesursaach |
Häerzschlag |
| Nationalitéit |
Nordkorea |
| Educatioun |
Universitéit vu Malta |
| Aktivitéit |
Politiker, Militär, Filmproduzent, Filmschauspiller, Synchronspriecher, Televisiounsregisseur |
| Fonctioun |
Ieweschte Führer vu Nordkorea |
| Auszeechnungen |
Ordre national du Mérite, Ordre du Mérite centrafricain |
| Famill |
| Bestuet mat |
Hong Il-chon (1966–1969), Song Hye-rim, Kim Young-sook (1974–17.12.2011), Ko Yong-hui, Kim Ok |
| Liewenspartner(in) |
Song Hye-rim (1.1.1968–18.5.2002), Ko Yong-hui (1.1.1977–24.5.2004), Kim Ok (1.1.2004–17.12.2011) |
| Papp |
Kim Il-sung |
| Mamm |
Kim Jong-suk |
| Geschwëster |
Kim Kyong-hui, Kim Pyong-il, Kim Man-il |
| Kanner |
Kim Jong-nam, Kim Sul-song, Kim Jong-chol, Kim Jong-un, Kim Yo-jong |
|
 |

De **Kim Jong-il**, gebuer de 16. Februar 1941 zu Wjatskoje bei Chabarowsk, am Südoste vun der Sowjetunioun, a gestuerwen de 17. Dezember 2011, war vun 1994 bis zu sengem Doud den ongewielten Diktator vun Nordkorea.

Hien ass de Jong vum éischten nordkoreaneschen Diktator Kim Il-sung an de Papp vum aktuellen nordkoreaneschen Diktator Kim Jong-un.

## Regimm

Offiziell war de Kim Jong-il de Generalsekretär vun der Partei vun der Aarbecht vu Korea, de President vun der Nationaler Verdeedegungskommissioun vun Nordkorea an den ieweschte Kommandant vun der Koreanescher Volleksarméi. Dat huet him eng onageschränkt Muecht am Land erméiglecht.

Wärend dem Kim sengem Regimm huet säi Land ënnert enger Hongersnout gelidden, bei där Millioune Mënschen ëm d'Liewe komm sinn, a sech duerch schwéier Mënscherechtsverletzungen ausgezeechent. De Kim huet Nordkorea am Staatsterrorismus involvéiert an d'Roll vum Militär gestäerkt. Et goufen ënnert him och duuss wirtschaftlech Reforme gemaach, an deem zum Beispill Ufank der 2000er en Industriepark un der südkoreanescher Grenz opgemaach gouf.

## Persounekult

Wéi scho bei sengem Papp gouf ëm de Kim Jong-il en elaboréierte Persounekult bedriwwen. Wa geschriwwen, huet säin Numm ëmmer fett ervirgehuewe musse ginn. Wann an den nordkoreanesche Medie vun him rieds war, huet säin Numm missen en Attribut hunn, wéi "léiwe Guide", oder "deen aus dem Himmel erofkomm ass". A senger offizieller Biographie goufen him scho bal iwwermënschlech Qualitéiten ugedicht: hien hätt ni mussen op d'Toilette, hätt eng sëllegen Opere komponéiert an den héchsten Tuerm am Land designt, a souguer den Hamburger erfonnt...

## Wierker

Ënner de sëllege Wierker, déi hien als Auteur uginn, gëtt et eent op Lëtzebuergesch:

* Kim Djhöng-il: *Déi historesch Lekzioun vum Opbau vum Zozialissem an déi allgemeng Linn vun onser Partei.* Iwwersat vu Jo Muttergé. Lëtzebuerg: COPE 1992, 48 S.

## Um Spaweck

|  |  |
| --- | --- |
|  |  **Commons: Kim Jong-il** – Biller, Videoen oder Audiodateien |

* Rezent Fotoen

## Referenzen
# Containerschëff

|  |  |
| --- | --- |
|  | Dësen Artikel ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

Postpanmax-Containerschëff zu Zeegruges.
Kleng Containerbréck am Hafe vu Kopenhagen
E **Containerschiff** ass e Schëff, dat fir den Transport vu Containere gebaut ginn ass an dat sech besonnesch fir dëse Genre vu Transport eegent.

D'Schëffskonstruktioun ass sou geplangt, datt kee Raum, wann d'Schëff geluede gëtt, onbenotzt bleift. D'Frachtkapazitéit vu Containerschëffer gëtt an TEUs (Zwanzeg-Fouss Equivalent Unitéiten, vgl.: Tonnage) uginn, dat heescht der Zuel vun 20-Fouss-Containeren, déi geluede kënne ginn. Geleefeg sinn och déi méi grouss 40-Fouss-Containeren, zanter der Mëtt vun den 1990er Joren och 45-Fouss-Containeren, déi allerdéngs iwwer dem ieweschten Deck transportéiert musse ginn. De Containertransport bitt de Virdeel, datt d'Containeren u Land direkt mam Camion kënne virutransportéiert ginn.

Containerschëffer hu vun enger bestëmmter Gréisst u keng eegen Installatioune fir ze lueden. Dofir kënne si dann nëmmen an Häfen (Containerterminalen) hir Fracht u Bord huelen, déi dofir gëeegent Containerbrécken hunn.

## Kuckt och

* Schëff
* Pavillon maritime
* Lëtzebuerger Pavillon maritime
* Container
* Containerbréck
* Containerterminal

## Um Spaweck

|  |  |
| --- | --- |
|  |  **Commons: Container ships** – Biller, Videoen oder Audiodateien |